Gaidys (kasta) - Vikipedija

# Gaidys (kasta)

### Straipsnis iš Vikipedijos, laisvosios enciklopedijos.

Gaidys (kasta) yra kalėjimo kasta, susijusi su seksualiniais santykiais tarp kalinių. Kadangi skirtingų lyčių kaliniai laikomi atskirai, lytiniai aktai paprastai atliekami su tos pačios lyties partneriu, dažniausiai visiškai nepaisant jo seksualinės orientacijos. Taigi ši kasta neturi daug bendro su homoseksualizmo reiškiniu už kalėjimo ribų. Šis žodis vartojamas ne vien nusikaltėlių žargone, bet ir paprastų žmonių, jei jie žino apie šį reiškinį (pavyzdžiui, [1]). Plačiai žinoma, jog toks įvardijimas yra kraštutinis nepagarbos ir paniekos ženklas [2].

Gaidžio (tokių poreikių tenkintojo) statusas visada susijęs su iš esmės vergo socialine padėtimi. Tai yra žema kasta, į kurią kalinys pereina į ją po tam tikros nuleidimo procedūros. Joje neretai atsiduria pinigų neturintys ar silpni žmonės, jei jie neįtinka kitiems dėl kokių tai priežasčių. Gaidžiai negali miegoti kaliniui įprastose lovose, privalo naudotis atskirais buities rakandais, nuolat kenčia fizinį smurtą. Kastų sistemoje jie neturi jokių teisių [3].

Šis reiškinys būdingas tiek vyrams, tiek moterims. Panašūs santykiai kai kada stebimi ir tarp gyvūnų (beždžionių), jei kartu laikomi tik vienos lyties atstovai. Mažiau žiauriai, bet irgi panašiai reiškinys gali pasireikšti ir už kalėjimo ribų, jei vienoje vietoje susitelkia daug tos pačios lyties žmonių (specializuotose stovyklose ir pan).

Gaidžių yra gana daug - rašoma, kad Amerikoje bent kartą jais teko būti 7% kalinių. Šis reiškinys skatina panašią atsakomąją reakciją: 34% gaidžių, paleisti iš kalėjimo vėliau laisvėje atlieka seksualinius nusikaltimus prieš nepilnamečius.

Nors daugumoje buvusios Tarybų Sąjungos kalėjimų gaidžio padėtis apskritai žema, Amerikoje pasitaiko jog įtakingas kalinys gaidį turi ir išnaudoja pats vienas, kartu saugodamas jį nuo kitų kalinių.

Rodomas puslapis "http://lt.wikipedia.org../../../g/a/i/Gaidys_%28kasta%29.html"

Kategorija: Sociologija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Български